《读元史三首 其三》
清代·顾嗣立

文章开鲁姚，元气尚团结。万历置奎章，作者首虞揭。

金华接踵兴，儒林推四杰。为学务根柢，行文净冰雪。

古藻扬清光，煌煌照碑碣。一代制作手，小儒尽咋舌。

同时惟欧阳，瓣香乃祖烈。后来宋太史，犹承黄柳诀。

斯文如江河，源远流不韵。猗欤百年间，生才竟殊绝。

作者简介：（1665—1722）清江苏长洲人，字侠君。康熙时曾预修《佩文韵府》等书。五十一年中进士，授知县，以疾归。所居秀野园，水木亭台之胜甲于吴中。喜藏书，尤耽吟咏。性豪于饮，有酒帝之称。有《秀野集》、《闾丘集》等。